ΟΔΗΓΙΑ 96/7/ΕΚ ΤΗΣ ΕΠΙΤΡΟΠΗΣ της 21ης Φεβρουαρίου 1996 για τροποποίηση της οδηγίας 70/524/ΕΟΚ του Συμβουλίου περί των προσθέτων υλών στη διατροφή των ζώων (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (1), όπως τροποποιήθηκε τελευταία από την οδηγία 95/55/ΕΚ της Επιτροπής (2), και ιδίως το άρθρο 7,

Εκτιμώντας:

ότι οι διατάξεις της οδηγίας 70/524/ΕΟΚ προβλέπουν ότι το περιεχόμενο των παραρτημάτων πρέπει να προσαρμόζεται διαρκώς στις εξελίξεις των επιστημονικών και τεχνικών γνώσεων 7 ότι τα παραρτήματα έχουν κωδικοποιηθεί από την οδηγία 91/248/ΕΚ της Επιτροπής (3) 7

ότι πρέπει να συμπληρωθεί η στήλη «Χημικός τύπος, περιγραφή» της πρόσθετης ύλης «Σαλινομυκίνη-άλας με νάτριο» 7

ότι πρέπει να τροποποιηθούν οι ειδικές διατάξεις που αφορούν την προσθήκη του ιωδίου στη διατροφή των ζώων με σκοπό την αποφυγή οποιασδήποτε αρνητικής επίπτωσης σε ορισμένα είδη 7

ότι πρέπει να συμπληρωθούν ειδικές διατάξεις σήμανσης σχετικά με τον αυξητικό παράγοντα «Olaquindox», με σκοπό την καλύτερη προστασία της υγείας των χρηστών 7

ότι έχουν δοκιμαστεί με επιτυχία σε ορισμένα κράτη μέλη νέες χρήσεις προσθέτων υλών που ανήκουν στην ομάδα «Κοκκιδιοστατικά και άλλες φαρμακευτικές ουσίες» 7 ότι πρέπει να επιτραπούν προσωρινά οι νέες αυτές χρήσεις σε εθνικό επίπεδο, εν αναμονή της δυνατότητας να γίνουν αποδεκτές σε κοινοτικό επίπεδο, εν αναμονή της δυνατότητας να γίνουν αποδεκτές σε κοινοτικό επίπεδο 7

ότι οι νέες πρόσθετες ύλες που ανήκουν στην ομάδα των «Μικροοργανισμών», έχουν δοκιμαστεί με επιτυχία σε ορισμένα κράτη μέλη 7 ότι πρέπει να επιτραπούν προσωρινά οι νέες αυτές πρόσθετες ύλες σε εθνικό επίπεδο εν αναμονή της δυνατότητας να γίνουν αποδεκτές σε κοινοτικό επίπεδο 7

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής ζωοτροφών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Τα παραρτήματα της οδηγίας 70/524/ΕΟΚ τροποποιούνται σύμφωνα με το παράρτημα της παρούσας οδηγίας.

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο μέχρι τις 31 Ιουλίου 1996. Πληροφορούν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

2. Τα κράτη μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που καλύπτεται από την παρούσα οδηγία.

Άρθρο 3

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 21 Φεβρουαρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 270 της 14. 12. 1970, σ. 1.

(2) ΕΕ αριθ. L 263 της 4. 11. 1995, σ. 18.

(3) ΕΕ αριθ. L 124 της 18. 5. 1991, σ. 1.

ΠΑΡΑΡΤΗΜΑ

Τα παραρτήματα της οδηγίας 70/524/ΕΟΚ τροποποιούνται ως εξής:

1. Στο παράρτημα Ι:

1.1. Στο μέρος Α «Αντιβιοτικά» στη θέση Ε 716 «Σαλινομυκίνη-άλας με νάτριο» και στο μέρος Δ «Κοκκιδιοστατικά και άλλες φαρμακευτικές ουσίες» στη θέση Ε 766 «Σαλινομυκίνη-άλας με νάτριο», το κείμενο της στήλης «Χημικός τύπος, περιγραφή» αντικαθίσταται κάθε φορά από το ακόλουθο κείμενο:

«C42H69O11Na (Άλας νατρίου του πολυαιθέρα του μονοκαρβοξυλικού οξέως, παραγόμενο από το Streptomyces albus)

Περιεκτικότητα σε ελαιοφυλίνη: λιγότερο από 42 mg ανά kg άλατος με νάτριο της σαλινομυκίνης

Περιεκτικότητα σε 17-επί-20-δεσοξύ-σαλινομυκίνη: λιγότερο από 40 g ανά kg άλατος με νάτριο σαλινομυκίνης».

1.2. Στο μέρος Ι «Ιχνοστοιχεία» το κείμενο της θέσης Ε 2 «Ιώδιο-Ι» αντικαθίσταται από το ακόλουθο κείμενο:

>ΘΕΣΗ ΠΗΝΑΚΑ>

1.3. Στο μέρος Ι «Αυξητικοί παράγοντες», θέση Ε 851 «Olaquindox», το κείμενο της στήλης «Λοιπές προϋποθέσεις» αντικαθίσταται από το ακόλουθο κείμενο:

«Απαγορεύεται η χρήση τέσσερις τουλάχιστον εβδομάδες πριν από τη σφαγή.

Η μέγιστη ποσότητα εκβαλλόμενης σκόνης κατά τη διάρκεια των χειρισμών όπως έχει καθοριστεί με τη μέθοδο του Stauber Heubach (1): 0,1 μg olaquindox.

Ένδειξη στην ετικέττα των προσθέτων υλών, των προμειγμάτων και των τροφών, οδηγιών ασφαλείας και προειδοποιήσεως για την προστασία της υγείας των χρηστών, και ιδίως για την αποφυγή κάθε έκθεσης στην πρόσθετη ύλη ιδιαίτερα από φυσική επαφή ή εισπνοή, με την ένδειξη "Προειδοποίηση: Κίνδυνος φωτοαλλεργίας για τα άτομα που έχουν την προδιάθεση".»

(1) Μέθοδος: Fresenius Z. Anal Chem (1984) 318:522-524, Springer Verlag 1984.2. Στο παράρτημα ΙΙ:

2.1. Στο μέρος Δ «Κοκκιδιοστατικά και άλλες φαρμακευτικές ουσίες», προστίθενται οι ακόλουθες θέσεις:

>ΘΕΣΗ ΠΗΝΑΚΑ>

2.2. Στο μέρος «Μικροοργανισμοί», προστίθενται οι ακόλουθες θέσεις:

>ΘΕΣΗ ΠΗΝΑΚΑ>